**МОНГОЛ УЛСЫН ХУУЛЬ**

**2018 оны дугаар Улаанбаатар**

**сарын -ны өдөр хот**

**УС БОХИРДУУЛСНЫ ТӨЛБӨРИЙН ТУХАЙ ХУУЛЬД**

 **НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Ус бохирдуулсны төлбөрийн тухай хуульд дор дурдсан агуулгатай дараах хэсэг, заалт нэмсүгэй:

**1/4 дүгээр зүйлийн 4.3дахь хэсэг:**

“4.3. Сав газрын захиргаа, эсхүл сум, дүүргийн Засаг дарга энэ хуулийн 4.2-т зааснаас бусад ус бохирдуулагчийн талаарх мэдээллийг харьяалах татварын албанд хаягдал ус хаях, зайлуулах зөвшөөрөл олгосон өдрөөс хойш нэг сарын дотор гарган өгч, татварын алба уг мэдээллийг үндэслэн төлбөр төлөгчийг бүртгэж авна.”

 **2/8 дугаар зүйлийн 8.1.3 дахь заалт:**

“8.1.3.хаягдал усыг цэвэрлэх байгууламж ашиглан хаягдал усны стандартын түвшинд хүртэл цэвэрлэж байгаа нь тогтоогдсон бол цэвэрлэх байгууламж суурилуулан ашигласан өдрөөс эхлэн гурван жилийн хугацаагаар.”

**2 дугаар зүйл.**Ус бохирдуулсны төлбөрийн тухай хуулийн 6 дугаар зүйлийн 6.2 дахь хэсгийн “бага” гэсний дараа “, аюултай бохирдуулах бодис агуулаагүй” гэж, 8 дугаар зүйлийн 8.3 дахь хэсгийн “цэвэрлэдэг болон” гэсний дараа “төсвөөс санхүүждэг” гэж тус тус нэмсүгэй.

**3 дугаар зүйл.**Ус бохирдуулсны төлбөрийн тухай хуулийн дараах хэсгийг дор дурдсанаар өөрчлөн найруулсугай:

 **1/4 дүгээр зүйлийн 4.2 дахь хэсэг:**

 **“**4.2.Сав газрын захиргаа, эсхүл сум, дүүргийн Засаг даргатай ус бохирдуулсны төлбөрийн гэрээ байгуулсан хот, суурин газрын ахуйн болон үйлдвэрийн хаягдал усыг цэвэрлэдэг хуулийн этгээд нь ус бохирдуулагчийн талаарх мэдээллийг харьяалах татварын албанд хаягдал ус хаях, зайлуулах зөвшөөрөл олгосон өдрөөс хойш нэг сарын дотор гарган өгч, татварын алба уг мэдээллийг үндэслэн төлбөр төлөгчийг бүртгэж авна.”

**2/7 дугаар зүйлийн 7.1 дэх хэсэг:**

“7.1.Төлбөрийн хэмжээг хаягдал усан дахь бохирдуулах бодисын хэмжээнд үндэслэн дараах хязгаарт багтаан Засгийн газар тогтооно:

|  |  |  |
| --- | --- | --- |
| Бохирдуулах бодис | Хэмжих нэгж | Төлбөрийн хязгаар /төгрөгөөр/ |
| доод | дээд |
| Жинлэгдэх бодис | килограмм | 50 | 1000 |
| Органик бодис | килограмм | 50 | 1000 |
| Эрдэс бодис | килограмм | 20 | 400 |
| Хүнд металл | килограмм | 500 | 10000 |
| Аюултай бохирдуулах бодис | грамм | 1000 | 10000 |

**3/7 дугаар зүйлийн 7.3 дахь хэсэг:**

“7.3.Төлбөрийн орлогыг Байгаль орчин, уур амьсгалын санд төвлөрүүлэн, усны нөөцийг хамгаалах, усны бохирдлыг арилгах, хяналт-шинжилгээ хийх, нөхөн сэргээх арга хэмжээнд зарцуулах ба орлогын 50-иас доошгүй хувийг цэвэрлэх байгууламжийн шинэчлэл, засвар үйлчилгээнд зарцуулна.”

**4/ 9 дүгээр зүйлийн 9.3 дахь хэсэг:**

“9.3.Төлбөрийн тайлангийн маягтыг татварын асуудал хариуцсан төрийн захиргааны байгууллага батална.”

**4 дүгээр зүйл.**Ус бохирдуулсны төлбөрийн тухай хуулийн 6 дугаар зүйлийн 6.2 дахь хэсгийн “холбогдох” гэснийг “хот, суурины ус хангамж, ариутгах татуургын асуудал эрхэлсэн” гэж,8 дугаар зүйлийн 8.3 дахь хэсгийн “Улсын болон аймгийн зэрэглэлтэй хот” гэснийг “Хот” гэж, 9 дүгээр зүйлийн9.2.3 дахь заалтын “усны асуудал эрхэлсэн төрийн захиргааны байгууллагад” гэснийг “байгаль орчны асуудал эрхэлсэн төрийн захиргааны төв байгууллагад” гэж, 4 дүгээр зүйлийн “4.3” дахь хэсгийн дугаарыг “4.4” гэж, “4.4” дэх хэсгийн дугаарыг “4.5” гэж, “4.5” дахь хэсгийн дугаарыг “4.6” гэж тус тус өөрчилсүгэй.

**5 дугаар зүйл.**Ус бохирдуулсны төлбөрийн тухай хуулийн 6 дугаар зүйлийн 6.1.1 дэх заалтын ”, эсхүл аюултай бохирдуулах бодис гаргадаг” гэснийг хассугай.

**6 дугаар зүйл.**Ус бохирдуулсны төлбөрийн тухай хуулийн 2 дугаар зүйлийн 2.2 дахь хэсэг, 7 дугаар зүйлийн 7.2 дахь хэсгийг тус тус хүчингүй болсонд тооцсугай.

 **7 дугаар зүйл.**Энэ хуулийг ... оны ... дугаар сарын ...-ны өдрөөс эхлэн дагаж мөрдөнө.

**Гарын үсэг**

**МОНГОЛ УЛСЫН ХУУЛЬ**

**2018 оны дугаар Улаанбаатар**

**сарын -ны өдөр хот**

**УСНЫ ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Усны тухай хуульд дор дурдсан агуулгатай дараах хэсэг, заалт нэмсүгэй:

**1/25 дугаар зүйлийн 25.3 дахь хэсэг:**

“25.3.Энэ хуулийн 17.1.13 дахь заалтад заасан гэрээний загвар болон 25.2 дахь хэсэгт заасан шатлан өсгөх хэлбэрээр нөхөн төлбөрийн хэмжээг тооцох журмыг байгаль орчны асуудал эрхэлсэн Засгийн газрын гишүүн батална.”

**2/17 дугаар зүйлийн 17.1.13 дахь заалт:**

“17.1.13.хаягдал усыг зохих журмын дагуу байгальд шууд нийлүүлж байгаа хуулийн этгээдтэй ус бохирдуулсны төлбөрийн гэрээ байгуулж, биелэлтэд хяналт тавьж ажиллах.”

**2 дугаар зүйл.**Усны тухай хуулийн 11 дүгээр зүйлийн 11.1.4 дэх заалтын “хот, суурины” гэсний дараа “ус хангамж,” гэж, 25 дугаар зүйлийн 25.2 дахь хэсгийн “тохиолдолд” гэсний дараа “байгаль орчны итгэмжлэгдсэн лабораторийн шинжилгээний дүгнэлтэд үндэслэн” гэж тус тус нэмсүгэй.

**3 дугаар зүйл.**Усны тухай хуулийн 6 дугаар зүйлийн 6.3 дахь хэсгийн “хөтөлбөрийг” гэснийг “хөтөлбөр, усны шинжилгээний аргачлалыг” гэж, 10 дугаар зүйлийн 10.1.3 дахь заалтын “усны хяналт-шинжилгээ хийх” гэснийг “усны хэрэглээний норм тогтоох, усны чанарыг бохирдлын индексээр үнэлэх” гэж, 17 дугаар зүйлийн “17.1.13” дахь заалтын дугаарыг “17.1.14” гэж, 25 дугаар зүйлийн 25.2 дахь хэсгийн “гурав дахин” гэснийг “хоёроос тав дахин шатлан өсгөх хэлбэрээр” гэж, 25 дугаар зүйлийн “25.3” дахь хэсгийн дугаарыг “25.4” гэж, “25.4” дэх хэсгийн дугаарыг “25.5” гэж, “25.5” дахь хэсгийн дугаарыг “25.6” гэж, “25.6” дэх хэсгийн дугаарыг “25.7” гэж тус тус өөрчилсүгэй.

4 дүгээр зүйлийн “4.3” дахь хэсгийн дугаарыг “4.4” гэж, “4.4” дэх хэсгийн дугаарыг “4.5” гэж, “4.5” дахь хэсгийн дугаарыг “4.6” гэж тус тус өөрчилсүгэй.

**4 дүгээр зүйл.**Усны тухай хуулийн 25 дугаар зүйлийн 25.2 дахь хэсгийн “экологи-эдийн засгийн үнэлгээг үндэслэн” гэснийг хассугай.

**5 дугаар зүйл.**Усны тухай хуулийн 2 дугаар зүйлийн 2.2 дахь хэсгийг хүчингүй болсонд тооцсугай.

**6 дугаар зүйл.**Энэ хуулийг ... оны ... дугаар сарын ...-ны өдрөөс эхлэн дагаж мөрдөнө.

 **Гарын үсэг**

**МОНГОЛ УЛСЫН ХУУЛЬ**

**2018 оны дугаар Улаанбаатар**

**сарын -ны өдөр хот**

**АШИГТ МАЛТМАЛЫН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Ашигт малтмалын тухай хуулийн 56 дугаар зүйлийн 56.1.5дахьзаалтыг дор дурдсанаар өөрчлөн найруулсугай:

“56.1.5.тусгай зөвшөөрөл эзэмшигч байгаль орчинд хортой нөлөөлж байгаа, эсхүл нөхөн сэргээх, дүйцүүлэн хамгаалах үүргээ биелүүлээгүй талаар нутгийн захиргааны байгууллагын саналыг харгалзан байгаль орчны асуудал эрхэлсэн төрийн захиргааны төв байгууллага дүгнэлт гаргасан.”

**2 дугаар зүйл.**Энэ хуулийг ... оны ... дугаар сарын ...-ны өдрөөс эхлэн дагаж мөрдөнө.

**Гарын үсэг**

**МОНГОЛ УЛСЫН ХУУЛЬ**

**2018 оны дугаар Улаанбаатар**

**сарын -ны өдөр хот**

**БАЙГАЛИЙН НӨӨЦ АШИГЛАСНЫ ТӨЛБӨРИЙН ТУХАЙ ХУУЛЬД**

 **ӨӨРЧЛӨЛТ ОРУУЛАХ ТУХАЙ**

**1 дүгээр зүйл.** Байгалийн нөөц ашигласны төлбөрийн тухай хуулийн дараах заалтыг дор дурдсанаар өөрчлөн найруулсугай:

 **1/20 дугаар зүйлийн 20.1.1 дэх заалт:**

“20.1.1.хүн амын унд, ахуйн хэрэгцээнд;

20.1.2.хонин толгойд шилжүүлснээр 300 толгой хүртэлх бэлчээрийн мал, өрхийн хэрэгцээний 1 га хүртэлх тариа, ногооны талбай, амьтан услах;”

**2 дугаар зүйл.**Байгалийн нөөц ашигласны төлбөрийн тухай хуулийн 15 дугаар зүйлийн 15.1 дэх хэсгийн “Төлбөр ногдох ус”гэсэн хүснэгтийн 9 дэх заалтын “Газар тариалангийн үйлдвэрлэлд” гэснийг “Мал аж ахуй, газар тариалангийн үйлдвэрлэлд” гэж, 20 дугаар зүйлийн 20.1.2 дахь заалтын дугаарыг “20.1.3” гэж, “20.1.3” дахь заалтын дугаарыг “20.1.4” гэж тус тус өөрчилсүгэй.

 **3 дугаар зүйл.**Байгалийн нөөц ашигласны төлбөрийн тухай хуулийн 15 дугаар 15.1 дэх хэсгийн “Төлбөр ногдох ус” гэсэн хүснэгтийн 10 дахь заалтын “ахуйн” гэснийг хассугай.

 **4 дүгээр зүйл.** Байгалийн нөөц ашигласны төлбөрийн тухай хуулийн 20 дугаар зүйлийн 20.1.4 дэх заалтыг хүчингүй болсонд тооцсугай.

**5 дугаар зүйл.**Энэ хуулийг ... оны ... дугаар сарын ...-ны өдрөөс эхлэн дагаж мөрдөнө.

**Гарын үсэг**

**МОНГОЛ УЛСЫН ХУУЛЬ**

**2018 оны дугаар Улаанбаатар**

**сарын -ны өдөр хот**

**ГАЗРЫН ТУХАЙ ХУУЛЬД НЭМЭЛТ, ӨӨРЧЛӨЛТ**

**ОРУУЛАХ ТУХАЙ**

**1 дүгээр зүйл.** Газрын тухай хуулийн 33 дугаар зүйлд дор дурдсан агуулгатай дараах хэсэг нэмсүгэй:

**1/33 дугаар зүйлийн 33.5 дахь хэсэг:**

“33.5.Усны сан бүхий газрын онцгой хамгаалалтын бүс болон ус хангамжийн эх үүсвэрийн эрүүл ахуйн бүсэд иргэн, хуулийн этгээдэд газар ашиглуулах, эзэмшүүлэхийг хориглоно.”

**2 дугаар зүйл.**Газрын тухай хуулийн 27 дугаар зүйлийн 27.5 дахь хэсгийн “иргэн, аж ахуйн нэгж, байгууллагад тухайн газрыг” гэсний дараа “аймаг, нийслэлийн байгаль орчны газрын дүгнэлтийг үндэслэн” гэж нэмсүгэй.

**3 дугаар зүйл.**Газрын тухай хуулийн 15 дугаар зүйлийн 15.1 дэх хэсгийг дор дурдсанаар өөрчлөн найруулсугай:

**1/15 дугаар зүйлийн 15.1 дэх хэсэг:**

“15.1.Усны сан бүхий газарт нуур, цөөрөм, тойром, гол мөрөн, горхи, булаг, шанд, усан сан, рашаан, намаг, мөстөл, мөсөн голын эзэлж байгаа талбай, тэдгээрийн хамгаалалтын бүсийн газар хамаарна.“

**4 дүгээр зүйл.**Энэ хуулийг ... оны ... дугаар сарын ...-ны өдрөөс эхлэн дагаж мөрдөнө.

**Гарын үсэг**

**МОНГОЛ УЛСЫН ХУУЛЬ**

**2018 оны дугаар Улаанбаатар**

**сарын -ны өдөр хот**

**ГАЗРЫН ТӨЛБӨРИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Газрын төлбөрийн тухай хуулийн 8 дугаар зүйлийн 8.5 дахь хэсгийн “байгууллагыг” гэсний дараа “улсын тусгай хамгаалалтай газраас бусад газар дахь” гэж нэмсүгэй.

**2 дугаар зүйл**.Газрын төлбөрийн тухай хуулийн дараах хэсгийг дор дурдсанаар тус тус өөрчлөн найруулсугай.

**1/7 дугаар зүйлийн 7.4, 7.5 дахь хэсэг:**

“7.4.Уурхайн эдэлбэрийн ашиглалт явуулж байгаа хэсэгт зохих хууль тогтоомж, гэрээний дагуу үйл ажиллагаа явуулж байгаа иргэн, аж ахуйн нэгж, байгууллагын газрын төлбөрийг ойр орших улс, аймгийн зэрэглэлтэй хотын бүсэд хамааруулан хоёр дахин өсгөж тооцно.”

 “7.5. Ойн сан бүхий газар болон усны сан бүхий газрын хамгаалалтын бүсэд зохих хууль тогтоомж, гэрээний дагуу үйл ажиллагаа явуулж байгаа иргэн, аж ахуйн нэгж, байгууллагын газрын төлбөрийг ойр орших улс, аймгийн зэрэглэлтэй хотын бүсэд хамааруулан хоёр дахин өсгөж тооцно.”

**3 дугаар зүйл.**Энэ хуулийг ... оны ... дугаар сарын ...-ны өдрөөс эхлэн дагаж мөрдөнө.

**Гарын үсэг**